
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	 2.02.2009

	Nr.
	    26/3020


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.111/2008 privind transmiterea unui imobil din domeniul public al statului şi din administrarea Administraţiei Naţionale "Apele Române" în domeniul public al comunei Crasna şi în administrarea Consiliului Local al comunei Crasna, judeţul Sălaj, trimis comisiei pentru examinare pe fond, cu adresa nr.  PL.x 663 din 4 noiembrie 2008.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

R A P O R T      
asupra proiectului de Lege pentru aprobarea Ordonanţei de urgenţă a Guvernului nr.111/2008 privind transmiterea unui imobil din domeniul public al statului şi din administrarea Administraţiei Naţionale "Apele Române" în domeniul public al comunei Crasna şi în administrarea Consiliului Local al comunei Crasna, judeţul Sălaj

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 663 din 4 noiembrie 2008, cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.111/2008 privind transmiterea unui imobil din domeniul public al statului şi din administrarea Administraţiei Naţionale "Apele Române" în domeniul public al comunei Crasna şi în administrarea Consiliului Local al comunei Crasna, judeţul Sălaj.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1118/22.09.2008)


Proiectul de lege are ca obiect de reglementare transmiterea unui imobil din domeniul public al statului şi din administrarea Administraţiei Naţionale "Apele Române" în domeniul public al comunei Crasna şi în administrarea Consiliului Local al comunei Crasna, judeţul Sălaj, în vederea construirii unui nou sediu în care să funcţioneze grădiniţa cu program prelungit din comună, autorităţile administraţiei publice locale ale comunei Crasna având obligaţia să permită liberul acces auto la Staţia Hidrometrică Crasna, să menţină alimentarea acesteia cu energie electrică şi să asigure contorizarea consumului de energie electrică.

Comisia propune Plenului Camerei Deputaţilor aprobarea proiectului de lege în forma prezentată de Senat. 

Proiectul de Lege face parte din categoria legilor ordinare, conform prevederilor art.73 alin.(1) din Constituţia României, republicată.

La lucrările comisiei au fost prezenţi 22 deputaţi, din totalul de 30 membri ai comisiei.

Proiectul de Lege a fost dezbătut şi avizat în fond în şedinţa comisiei din data de 27 ianuarie 2009.
Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 21 octombrie 2008.
Camera Deputaţilor este Cameră decizională potrivit prevederilor art.75 din Constituţia României şi ale art.92 din Regulamentul Camerei Deputaţilor. 

	PREŞEDINTE,
	SECRETAR,

	Sulfina BARBU
	Attila KORODI


Şef serviciu, Sofia Chelaru

Expert, Roxana Feraru

